**მთავრობის ვალი**

„ეკონომიკური თავისუფლების შესახებ“ საქართველოს ორგანული კანონის შესაბამისად განსაზღვრული ლიმიტის ფარგლებში მთავრობის ვალის ნაშთი და საჯარო და კერძო თანამშრომლობის კრიტერიუმების შესაბამისი პროექტების ფარგლებში აღებული ვალდებულებების მიმდინარე ღირებულების ჯამი 2025 წლის 31 მარტის მდგომარეობით შეადგენს 33 801.3 მლნ ლარს.

ზემოხსენებული ჯამური ვალდებულება მოიცავს „სახელმწიფო ვალის შესახებ“ საქართველოს კანონით გათვალისწინებულ სახელმწიფო ვალს, გარდა საქართველოს ეროვნული ბანკის მიერ აღებული ვალდებულებებისა - 33 751.4 მლნ ლარს, საბიუჯეტო ორგანიზაციების სესხების არსებულ ნაშთს - 6.8 მლნ ლარს და საჯარო და კერძო თანამშრომლობის კრიტერიუმების შესაბამისი პროექტების ფარგლებში აღებული ვალდებულებების მიმდინარე ღირებულებას - 43.1 მლნ ლარს.

**მთავრობის საგარეო ვალი**

მთავრობის საგარეო ვალის ნაშთი, 23 128.9 მლნ ლარი, მთლიანი მთავრობის ვალის 69%-ია. აღნიშნული საკრედიტო რესურსის დიდი ნაწილი მიღებულია მრავალმხრივი და ორმხრივი დონორებისგან/პარტნიორებისგან ქვეყნისათვის პრიორიტეტული ინფრასტრუქტურული პროექტების დასაფინანსებლად. მთავრობის საგარეო ვალის პორტფელი შეღავათიანია და ძირითადად შედგება გრძელვადიანი სესხებისგან - პორტფელის საშუალო შეწონილი საკონტრაქტო ვადიანობა შეადგენს 21.5 წელს, საშუალო შეწონილი ვადიანობა დაფარვამდე შეადგენს დაახლოებით 8.8 წელს, ხოლო მთავრობის საგარეო ვალის საშუალო შეწონილი საპროცენტო განაკვეთი შეადგენს 2.94%-ს.

**მთავრობის ვალის სტრუქტურა 2025 წლის 31 მარტის მდგომარეობით**

საშუალო შეწონილი:

- საპროცენტო განაკვეთი **2.94%**

- საკონტრაქტო ვადიანობა **21.5 წელი**

- დარჩენილი ვადიანობა **8.8 წელი**

2025 წლის 31 მარტის მდგომარეობით მთავრობის საგარეო ვალის პორტფელის 47% შედგება ფიქსირებული საპროცენტო განაკვეთის მქონე კრედიტებისგან. ეს გარემოება ხელს უწყობს საქართველოს მთავრობის საგარეო ვალის მომსახურების პარამეტრების დაცულობას საპროცენტო განაკვეთების ეგზოგენური რყევებისგან და უზრუნველყოფს ვალის მომსახურების ხარჯების შენარჩუნებას დაბალ დონეზე.

**მთავრობის საგარეო ვალის სტრუქტურა - 2025 წლის 31 მარტის მდგომარეობით**

|  |  |  |  |  |  |
| --- | --- | --- | --- | --- | --- |
| **კრედიტორი** | **ვალუტა** | **ნაშთი აშშ დოლარი** | **ნაშთი ლარი** | **საპროცენტო განაკვეთის ტიპი** | **საპროცენტო განაკვეთი** |
| **მთავრობის საგარეო ვალი** |  | **8,357,914** | **23,128,855** |  |  |
| **მრავალმხრივი კრედიტორები** |  | **6,337,177** | **17,536,869** |  |  |
| განვითარების საერთაშორისო ასოციაცია(WB - IDA) | SDR | 456,825 | 1,264,171 | Fixed | 1.23% |
| რეკონსტრუქციის და განვითარების საერთაშორისო ბანკი(WB - IBRD) | EUR | 240,641 | 665,925 | Fixed | 3.00% |
| EUR | 509,942 | 1,411,163 | Euribor + VS | 3.78% |
| USD | 918,667 | 2,542,228 | Ref.Rate + VS | 5.59% |
| სოფლის მეურნეობის განვითარების საერთაშორისო ფონდი (IFAD) | SDR | 21,165 | 58,571 | Fixed | 1.22% |
| SDR | 1,921 | 5,316 | (Ref.Rate + IBRD VS)/2 | 2.46% |
| EUR | 14,226 | 39,367 | Euribor+VS | 3.97% |
| საერთაშორისო სავალუტო ფონდი (IMF EFF,MOF) | SDR | 179,042 | 495,462 | SDR Rate of Charge | 3.73% |
| ევროკავშირი (EU) | EUR | 143,309 | 396,579 | Fixed | 0.38% |
| ევროპის რეკონსტრუქციის და განვითარების ბანკი (EBRD) | EUR | 213,452 | 590,685 | Euribor + 1% | 3.55% |
| აზიის განვითარების ბანკი (ADB) | SDR | 336,461 | 931,089 | Fixed | 1.62% |
| EUR | 465,589 | 1,288,425 | Fixed | 1.17% |
| EUR | 1,095,750 | 3,032,270 | Euribor + FS | 3.43% |
| USD | 394,773 | 1,092,456 | Ref.Rate + FS | 5.39% |
| აზიის ინფრასტრუქტურის განვითარების ბანკი (AIIB) | USD | 78,131 | 216,211 | Ref.Rate + VS | 6.16% |
| EUR | 137,811 | 381,363 | Euribor + VS | 3.52% |
| ევროსაბჭოს განვითარების ბანკი (CEB) | EUR | 11,627 | 32,176 | Fixed | 2.17% |
| EUR | 3,458 | 9,569 | Euribor + VS | 3.19% |
| ევროპის საინვესტიციო ბანკი(EIB) | EUR | 703,137 | 1,945,791 | Fixed | 1.98% |
| EUR | 408,071 | 1,129,255 | Euribor + FS | 3.11% |
| სკანდინავიური გარემოსდაცვის საფინანსო კორპორაცია (NEFCO) | EUR | 3,178 | 8,795 | Euribor + VS | 4.67% |
| **ორმხრივი კრედიტორები** |  | **1,520,737** | **4,208,337** |  |  |
| ავსტრია | EUR | 10,721 | 29,669 | Fixed | 1.00% |
| აზერბაიჯანი | USD | 585 | 1,618 | Fixed | 3.00% |
| თურქმენეთი | USD | 211 | 584 | Fixed | 4.00% |
| თურქეთი | USD | 1,139 | 3,151 | Fixed | 3.25% |
| ირანი | USD | 427 | 1,180 | Fixed | 3.00% |
| რუსეთი | USD | 3,997 | 11,061 | Fixed | 4.00% |
| სომხეთი | USD | 516 | 1,427 | Fixed | 3.00% |
| ყაზახეთი | USD | 636 | 1,760 | Fixed | 4.00% |
| გერმანია (KfW) | EUR | 410,736 | 1,136,629 | Fixed | 0.99% |
| EUR | 171,939 | 475,806 | Euribor + FS | 3.32% |
| იაპონია | JPY | 121,792 | 337,035 | Fixed | 0.73% |
| ქუვეითი | KWD | 8,537 | 23,625 | Fixed | 2.68% |
| ნიდერლანდების სამეფო | EUR | 13 | 36 | Fixed | 4.20% |
| ამერიკის შეერთებული შტატები | USD | 5,902 | 16,334 | Fixed | 2.21% |
| საფრანგეთი | EUR | 488,555 | 1,351,978 | Fixed | 1.09% |
| EUR | 295,032 | 816,443 | Euribor + FS | 3.09% |
| **ფასიანი ქაღალდები** |  | **500,000** | **1,383,650** |  |  |
| ევრობონდი | USD | 500,000 | 1,383,650 | Fixed | 2.75% |
|  | **საშუალო შეწონილი საპროცენტო განაკვეთი** | | | | **2.94%** |

მთავრობის საგარეო ვალდებულებების მომსახურებისა და დაფარვისათვის 2025 წლის I კვარტლის განმავლობაში საქართველოს სახელმწიფო ბიუჯეტიდან დაიხარჯა 524 477.3 ათასი ლარი, მათ შორის 324 207.9 ათასი ლარი წარმოადგენს ძირითადი თანხის დაფარვას, ხოლო 200 269.4 ათასი ლარი - პროცენტის თანხას.

**საგარეო ვალდებულებების მომსახურება და დაფარვა 2025 წლის 31 მარტის მდგომარეობით**

***ათასი ლარი***

|  |  |  |  |
| --- | --- | --- | --- |
| **კრედიტორები** | **ვალების დაფარვა** | **პროცენტი** | **სულ** |
| ავსტრია | *-* | *74.8* | *74.8* |
| ქუვეითი | *1,222.6* | *146.7* | *1,369.3* |
| იაპონია | *4,363.0* | *519.1* | *4,882.1* |
| აშშ | *1,076.5* | *24.0* | *1,100.6* |
| სომხეთი | *1,407.8* | *43.1* | *1,450.9* |
| აზერბაიჯანი | *1,595.9* | *48.2* | *1,644.1* |
| ირანი | *1,164.0* | *35.5* | *1,199.5* |
| ყაზახეთი | *1,735.9* | *70.9* | *1,806.9* |
| ნიდერლანდების სამეფო | *34.4* | *1.5* | *35.8* |
| რუსეთი | *10,909.7* | *445.9* | *11,355.6* |
| თურქეთი | *3,107.4* | *103.2* | *3,210.6* |
| საფრანგეთი | *19,306.1* | *24,628.5* | *43,934.6* |
| IDA | *74,674.7* | *6,141.8* | *80,816.6* |
| IBRD | *31,944.2* | *48,501.8* | *80,446.0* |
| IFAD | *2,391.0* | *419.2* | *2,810.2* |
| EBRD | *36,461.8* | *10,155.5* | *46,617.3* |
| EIB | *7,144.8* | *24,986.5* | *32,131.3* |
| ADB | *125,313.6* | *65,711.4* | *191,025.0* |
| IMF | *-* | *4,892.9* | *4,892.9* |
| CEB | *-* | *181.7* | *181.7* |
| AIIB | *-* | *13,017.6* | *13,017.6* |
| NEFCO | *354.5* | *119.6* | *474.0* |
| ***სულ*** | ***324,207.9*** | ***200,269.4*** | ***524,477.3*** |

**მთავრობის საშინაო ვალი**

საქართველოს ფინანსთა სამინისტრომ განახორციელა 1 წლამდე ვადიანობის სახაზინო ვალდებულებების და 1 წელზე მეტი ვადიანობის სახაზინო ობლიგაციების გამოშვება. 2025 წლის 31 მარტის მდგომარეობით სახაზინო ვალდებულებების და ობლიგაციების ბოლო აუქციონებზე დაფიქსირებულმა საშუალო შეწონილმა საპროცენტო განაკვეთებმა შეადგინა: 6 თვიანზე 7.6%, 12 თვიანზე 7.6%, 7 წლიანზე (ნარჩენი ვადიანობა 7 წელი) – 8.8%, 10 წლიანზე (ნარჩენი ვადიანობა 5 წელი) - 8.6%; 11 წლიანზე (ნარჩენი ვადიანობა 11 წელი) - 8.9%

2025 წლის I კვარტლის განმავლობაში ჩატარდა ფასიანი ქაღალდების 18 გამოშვების აუქციონი - 817.0 მლნ ლარის ნომინალური მოცულობით და 5 გაცვლის აუქციონი 245.6 მლნ ლარის ნომინალური მოცულობით. მ.შ. სახაზინო ობლიგაციები - 607.0 მლნ ლარის ოდენობით სრულად წარმოადგენს ე. წ. „ბენჩმარკ ბონდებს“. 2025 წლის I კვარტლის განმავლობაში გრძელდებოდა პირველადი დილერების საპილოტე პროგრამა 10 წლის საწყისი ვადიანობის სახაზინო ობლიგაციებზე.

Liability Management Operations (LMO) ფარგლებში 2023 წლის მეორე ნახევრიდან ტარდება და 2025 წლის მეორე ნახევრიდან დაგეგმილია გამოსყიდვის (Buy Back) ოპერაციები, ხოლო 2024-2025 წლების განმავლობაში რეგულარულად ტარდება გაცვლის (Switch) ოპერაციები. საანგარიშო პერიოდში განხორციელდა 5 გაცვლის ოპერაცია საერთო მოცულობით ნომინალში 250.0 მლნ ლარი.

ფასიანი ქაღალდების გამოშვების შედეგად მთავრობის საშინაო ვალის ნაშთმა 2025 წლის 31 მარტის მდგომარეობით შეადგინა 10 629.4 მლნ ლარი (ფასიანი ქაღალდების დაუფარავი მოცულობა ნომინალებში - 10 451.3 მლნ ლარი და საბიუჯეტო ორგანიზაციების სესხის სახით არსებულ ნაშთი - 6.8 მლნ ლარი), აქედან 10 439.7 მლნ ლარი წარმოადგენს ნაშთს სახაზინო ვალდებულებების და ობლიგაციების ნაწილში, 182.8 მლნ ლარი - „ობლიგაციები ღია ბაზრის ოპერაციებისათვის“ ნაწილში და საბიუჯეტო ორგანიზაციების სესხის სახით არსებულ ნაშთი - 6.8 მლნ ლარი.

**ფასიანი ქაღალდების დაუფარავი მოცულობა ნომინალებში ვადის და ტიპის მიხედვით და საბიუჯეტო ორგანიზაციების სესხის სახით არსებული ვალის ნაშთი**

**2025 წლის 31 მარტის მდგომარეობით**

***ათასი ლარი***

|  |  |
| --- | --- |
| **სულ** | **10,458,118.6** |
| **სახაზინო ფასიანი ქაღალდები** | **10,268,438.0** |
| სახაზინო ვალდებულებები (1 წლამდე ვადის მქონე) | 450,000.0 |
| სახაზინო ობლიგაციები (1 წელზე მეტი ვადის მქონე) | 9,818,438.0 |
| **სხვა ფასიანი ქაღალდები** | **182,846.0** |
| ობლიგაციები ღია ბაზრის ოპერაციებისთვის | 182,846.0 |
| **საბიუჯეტო ორგანიზაციების სესხის სახით არსებული ვალი \*** | **6,834.6** |
| *მ.შ. სამთავრობო სექტორისათვის მიკუთვნებული სახელმწიფო საწარმოები* | *6,709.7* |

*\* საბიუჯეტო კოდექსში განხორციელებული ცვლილების შესაბამისად, გათვალისწინებულია სამთავრობო სექტორისათვის მიკუთვნებული სახელმწიფო საწარმოების სესხის სახით არსებული ვალი 2022 წლის დეკემბრიდან*

2025 წლის I კვარტლის განმავლობაში, საშინაო ვალდებულებების მომსახურების და დაფარვისთვის სახელმწიფო ბიუჯეტიდან გაწეულმა ხარჯმა (პროგრამული კოდი 57 02) შეადგინა 352,302.0 ათასი ლარი. მათ შორის:

* „ობლიგაციები ღია ბაზრისთვის“ ძირითადი თანხის დაფარვა - 10,000.0 ათასი ლარი;
* „ობლიგაციები ღია ბაზრისთვის“ მომსახურება - 3,381.9 ათასი ლარი;
* „ობლიგაცია სებ-ისთვის“ მომსახურება - 868.5 ათასი ლარი;
* სახაზინო ვალდებულებების მომსახურება - 6,917.7 ათასი ლარი;
* სახაზინო ობლიგაციების მომსახურება - 331,133.9 ათასი ლარი.

,,საქართველოს მთავრობის საქართველოს ეროვნული ბანკისადმი დავალიანების დაფარვის ღონისძიებების შესახებ” საქართველოს მთავრობისა და საქართველოს ეროვნული ბანკის 2006 წლის 20 მარტის შეთანხმებაში” ცვლილებების შეტანის თაობაზე” შეთანხმების შესაბამისად 2025 წლის 15 მარტს განხორციელდა საქართველოს მთავრობის მიერ 2024 წლის 15 მარტს გამოშვებული 40,846.0 ათასი ლარის ობლიგაციების სრულად გადაფორმება სახელმწიფო ობლიგაციებად ღია ბაზრის ოპერაციებისათვის.

საანგარიშო პერიოდში სახაზინო ფასიანი ქაღალდების გამოშვებით საშინაო ვალის ზრდამ შეადგინა 1,094,432.1 ათასი ლარი, ხოლო კლებამ 476,706.5 ათასი ლარი; გამოსყიდვის/გაცვლის არასაკასო (LMO) ოპერაციების ფარგლებში წმინდა ზრდის გათვალისწინებით (4,859.8 ათასი ლარი) 2025 წლის I კვარტლის განმავლობაში საშინაო ვალის ნაშთის წმინდა ზრდა შეადგენს 617,725.6 ათას ლარს.

**მთავრობის ვალის ნაშთი 2025 წლის 31 მარტის მდგომარეობით**

***ათასი ლარი***

|  |  |
| --- | --- |
| **კრედიტორი** | **ნაშთი 31.03.2025 მდგომარეობით ათასი ლარი** |
| **მთავრობის საგარეო ვალის ნაშთი** | **23 128 855.3** |
| **მრავალმხრივი კრედიტორებისაგან** | **17 536 868.7** |
| მსოფლიო ბანკი (WB) | 5 883 487.4 |
| სოფლის მეურნეობის განვითარების საერთაშორისო ფონდი (IFAD) | 103 253.8 |
| საერთაშორისო სავალუტო ფონდი (IMF) | 495 462.1 |
| ევროპის რეკონსტრუქციისა და განვითარების ბანკი (EBRD) | 590 684.9 |
| აზიის განვითარების ბანკი (ADB) | 6 344 240.0 |
| ევროპის საინვესტიციო ბანკი (EIB) | 3 075 046.3 |
| ევროკავშირი (EU) | 396 579.4 |
| აზიის ინფრასტრუქტურის საინვესტიციო ბანკი (AIIB) | 597 574.4 |
| ევროსაბჭოს განვითარების ბანკი (CEB) | 41 745.2 |
| სკანდინავიური გარემოსდაცვის საფინანსო კორპორაცია (NEFCO) | 8 795.3 |
| **ორმხრივი კრედიტორებისაგან** | **4 208 336.6** |
| ავსტრია | 29 668.7 |
| აზერბაიჯანი | 1 618.2 |
| თურქმენეთი | 584.1 |
| თურქეთი | 3 150.9 |
| ირანი | 1 180.3 |
| რუსეთი | 11 060.8 |
| სომხეთი | 1 427.4 |
| ყაზახეთი | 1 760.2 |
| გერმანია | 1 612 434.9 |
| იაპონია | 337 035.2 |
| ქუვეითი | 23 625.3 |
| ნიდერლანდების სამეფო | 35.8 |
| ამერიკის შეერთებული შტატები | 16 333.9 |
| საფრანგეთი | 2 168 420.7 |
| **სხვა საგარეო ვალდებულებები** | **1 383 650.0** |
| ევრობონდი | 1 383 650.0 |
| **მთავრობის საშინაო ვალის ნაშთი** | **10 629 382.4** |
| სხვადასხვა ვადის სახელმწიფო ობლიგაციები ღია ბაზრის ოპერაციებისთვის | 182 846.0 |
| ფინანსთა სამინისტროს სახაზინო ვალდებულებები | 425 096.7 |
| ფინანსთა სამინისტროს სახაზინო ობლიგაციები | 10 014 605.0 |
| საბიუჯეტო ორგანიზაციების სესხის სახით არსებულ ვალი | 6 834.6 |
| *მ.შ. სამთავრობო სექტორისათვის მიკუთვნებული სახელმწიფო საწარმოები* | *6 709.7* |
| **სულ მთავრობის ვალის ნაშთი** | **33 758 237.7** |

***შენიშვნა:***

*ცხრილში გამოყენებულია სავალუტო კურსები მოცემული თარიღისათვის*